**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

«**ՀԱԿԱԿՈՌՈՒՊՑԻՈՆ ԿՈՄԻՏԵԻ ՄԱՍԻՆ**» **ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հակակոռուպցիոն կոմիտեի մասին»Հայաստանի Հանրապետության 2021 թվականի մարտի 24-ի թիվ ՀՕ-147-Ն օրենքի (այսուհետ՝ Օրենք) 8-րդ հոդվածը լրացնել հետևյալ բովանդակությամբ 6-րդ մասով.

6. Հակակոռուպցիոն կոմիտեն կարող է ունենալ Հայաստանի Հանրապետության ֆինանսների նախարարության գանձապետարանում դեպոզիտ հաշիվ, որում կուտակվող միջոցները տնօրինվում են Հակակոռուպցիոն կոմիտեի գլխավոր քարտուղարի կողմից՝ առանց նախահաշիվների::

**Հոդված 2․** Օրենքի 24-րդ հոդվածի 3-րդ մասում՝

1. 7-րդ կետում հրաժարականի դիմում բառերից առաջ լրացնել «հակակոռուպցիոն կոմիտեի նախագահի կողմից» բառերը:

2. լրացնել հետևյալ բովանդակությամբ 8-րդ կետով.

8) հակակոռուպցիոն կոմիտեի նախագահի տեղակալի կողմից պաշտոնից ազատվելու վերաբերյալ գրավոր դիմումը Վարչապետին ներկայացնելը և վերջինիս կողմից նրան պաշտոնից ազատելը։:

**Հոդված 3․** Օրենքի 48-րդ հոդվածում՝

1. 15-րդ մասը լրացնել հետևյալ բովանդակությամբ նոր նախադասությունով․ «Հակակոռուպցիոն կոմիտեի ծառայողների առաջին կազմի ընտրության համար ձևավորված մրցութային հանձնաժողովի գործունեությունը դադարում է Հակակոռուպցիոն կոմիտեի օպերատիվ-հետախուզական գործառույթներ իրականացնող ստորաբաժանման և ինքնավար պաշտոնների համալրման համար առաջին մրցույթների արդյունքներն ամփոփելուց հետո՝ անկախ թափուր պաշտոնների ամբողջական համալրումից։»:

2. 16-րդ մասի երկրորդ նախադասությունից հանել հակակոռուպցիոն կոմիտեի նախագահի կողմից բառերը, իսկ 11-րդ թիվը փոխարինել 12-րդ թվով:

**Հոդված 4.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։